Mara ġiet ikkundannata tliet snin ħabs wara li ammettiet li serqet ġojjelli minn żewġt idjar li kienet qed tagħmel xogħol ta' tindif fihom. Seliam Ann Elbueshi Perry ta' tmienja u tletin sena ġiet mixlija li serqet ġojjelli minn appartament f'Tas-Sliema u ċurkett minn appartament ieħor fl-Imsida. Il-valur tal-oġġetti misruqa minn tas-Sliema kien jaqbeż l-elfejn tliet mitt ewro filwaqt dak tal-Imsida kien jaqbeż il-mitejn u tletin ewro.